**ข้อสอบเก็บคะแนนวิชาภาษาไทย
เรื่อง คัมภีร์ฉันทศาสตร์แพทย์ศาสตร์สงเคราะห์**

๑. ข้อใดกล่าว**ไม่ถูกต้อง**
 ๑. ร่างกายมนุษย์ย่อมมีความเสื่อมไปตามสภาพ
 ๒. โรคภัยไข้เจ็บจะเข้ามารุมเร้าเราได้ง่ายเมื่อร่างกายของเราอ่อนแอลง
 ๓. คนโบราณจึงเปรียบร่างกายมนุษย์เป็นเมืองและมียารักษาโรคเป็นทหารคอยปกป้อง
 ๔. มีน้ำดีซึ่งเป็นภูมิต้านทานโรคเป็นวังหน้าคอยป้องกันข้าศึกและมีอาหารเป็นกองเสบียงเลี้ยงไพร่พล
๒. ข้อใด**ไม่ใช่**บทโวหารเปรียบเทียบในเรื่องนี้
 ๑. ข้าศึกคือโรคา เกิดเข่นฆ่าในกายเรา ๒. ปิตตํ คือวังหน้า เร่งรักษาเขม้นหมาย
 ๓. อาหารอยู่ในกาย คือเสบียงเลี้ยงโยธา ๔. ดวงจิตคือกระษัตริย์ ผ่านสมบัติอันโอฬาร์
๓. อุปสรรคที่ทำให้การพิมพ์ตำราแพทย์ในสมัยก่อนนั้นต้องมีการล้มเลิกบ่อยๆ คืออะไร
 ๑. เงินทุน ๒. ผู้ใหญ่ไม่สนับสนุน
 ๓. ความขัดแย้งของคนในสังคม ๔. ประชาชนไม่ให้ความสนใจในการอ่านเท่าที่ควร
๔. ตำราแพทย์ศาสตร์สงเคราะห์ ได้ปรากฏเป็นฉบับสมบูรณ์หรือฉบับหลวง ๒ เล่มจบได้ เพราะบุคคลท่านใด
 ๑. ผัน สาลักษณ์ ๒. คง ถาวรเวช ๓. ชิน เวชชาชีวะ ๔. เปลื้อง ณ นคร
๕. คำประพันธ์ที่ใช้แต่ง ตำราฉันทศาสตร์แพทย์ศาสตร์สงเคราะห์ คือข้อใด
 ๑. กาพย์ยานี ๑๑ ๒. กาพย์ฉบัง ๑๖
 ๓. กาพย์สุรางคนางค์ ๒๘ ๔. กาพย์สุรางคนางค์ ๓๒
๖. คัมภีร์ฉันทศาสตร์ เริ่มต้นด้วยเรื่องใด
 ๑. ความสำคัญของแพทย์และคุณสมบัติของแพทย์ที่พึงมี
 ๒. วิธีสังเกตตำแหน่งชีพจร ธาตุทั้ง ๕ ที่เป็นสาเหตุแห่งโรค อาการไข้ป่วงและยารักษา
 ๓. วิธีการสังเกตอาการไข้และยารักษา กำเนิดโรค ลักษณะของหญิงที่น้ำนมดีหรือน้ำนมไม่ดี
 ๔. บทไหว้ครูอันมีพระรัตนตรัย เทพเจ้าของพราหมณ์ หมอชีวกโกมารภัจ และครูแพทย์ทั่วๆ ไป
๗. คำประพันธ์ในข้อใดหมายถึงลักษณะของแพทย์ที่ไม่ดี
 ๑. โทโสจงอดใจ สุขุมไว้อยู่ในตัว
 คนไข้ยิ่งคร้ามกลัว มิควรขู่ให้อดใจ
 ๒. ศีลแปดแลศีลห้า เร่งรักษาสมาทาน
 ทรงไว้เป็นนิจกาล ทั้งไตรรัตน์สรณา
 ๓. บางทีไปเยียนไข้ บ มีใครจะเชิญหา
 กล่าวยกถึงคุณยา อันตนรู้ให้เชื่อฟัง
 ๔. เห็นลาภอย่าโลภนัก อย่าหาญหักด้วยมารยา
 ไข้น้อยว่าไข้หนา อุบายกล่าวให้พึงกลัว

๘. “เรียนรู้ให้ครบหมด จนจบบทคัมภีร์ใน
 ฉันทศาสตร์ท่านกล่าวไข .................................”
 ควรเติมคำประพันธ์ในข้อใดลงในช่องว่างที่เว้นไว้
 ๑. สิบสี่บทที่พึงมี ๒. สิบสี่ภาคควรศึกษา ๓. สิบสี่ข้อจงควรจำ ๔. สิบสี่องค์จงแจ้งจินต์
๙. คำประพันธ์ในข้อใด**มิได้**กล่าวถึง “กายนคร”
 ๑. เปรียบแพทย์คือทหาร อันชำนาญรู้ลำเนา ๒. ปิตตํ คือวังหน้า เร่งรักษาเขม้นหมาย
 ๓. อาหารอยู่ในกาย คือเสบียงเลี้ยงโยธา ๔. อำไว้จนแก่กล้า แพทย์อื่นมาก็ขัดขวาง
๑๐. ข้อใด**มิใช่**คำสอนในคัมภีร์ฉันทศาสตร์
 ๑. ให้ความเกรงกลัวต่อบาป
 ๒. อย่าโมโหโทโสรู้จักข่มใจให้มีความสุขุม
 ๓. อย่ามีความลังเลใจและความคิดเบียดเบียน
 ๔. ความไม่มีโรคภัยไข้เจ็บในตนย่อมเป็นลาภอันประเสริฐ
๑๑. “โมโหอย่าหลงเล่ห์ ด้วยกาเมมิจฉาใน
 พยาบาทแก่คนไข้ ทั้งผู้อื่นอันกล่าวกล”
 คำที่ขีดเส้นใต้อยู่ในธรรมะข้อใด
 ๑. ศีล ๕ ๒. อิทธิบาท ๔ ๓. สังคหวัตถุ ๔ ๔. ไตรลักษณ์
๑๒. “อุทธัจจังอย่าอุทธัจ เห็นถนัดในโรคา
 ให้ตั้งตนดังพระยา ไกรสรราชเข้าราวี”
 คำที่ขีดเส้นใต้หมายถึงสัตว์ในข้อใด
 ๑. ม้า ๒. ช้าง ๓. กระทิง ๔. ราชสีห์
 ๑๓. ใครคือผู้ก่อตั้งโรงเรียนเวชสโมสร
 ๑. รัชกาลที่ ๕ ๒. ผู้ที่จบจากนักเรียนแพทย์รุ่นแรก
 ๓. ผู้สำเร็จวิชาแพทย์จากโรงเรียนราชแพทยาลัย ๔. คณะกรรมการแพทยสโมสร
๑๔. ตำราแพทย์ศาสตร์ที่ใช้ชื่อว่า “แพทย์ศาสตร์สงเคราะห์” จัดพิมพ์เป็นลักษณะใด
 ๑. นิตสารรายสัปดาห์ ๒. นิตยสารรายเดือน ๓. วารสารรายสัปดาห์ ๔. วารสารรายเดือน
๑๕. ตำราแพทย์ศาสตร์ในข้อ ๓๔ เนื้อหาเน้นเกี่ยวกับอะไร
 ๑. สมุนไพรไทย ๒. ตำรายาฝรั่ง
 ๓. การรักษาแบบไทย ๔. วิธีการรักษาตามตำราแพทย์แผนฝรั่ง

๑๖. คัมภีร์ว่าด้วย ครรภรักษา การคลอด โรคเด็ก วิธีรักษาและยาต่างๆ อยู่ในคัมภีร์ในข้อใด
 ๑. คัมภีร์สรรพคุณ ๒. คัมภีร์ปฐมจินดาร์
 ๓. คัมภีร์วรโยคสาร ๔. คัมภีร์สมุฏฐานวินิจฉัย
๑๗. คัมภีร์ที่ว่าด้วยอาการของโรคระบาดชนิดต่างๆ คือคัมภีร์ในข้อใด
 ๑. คัมภีร์ตักกะศิลา ๒. คัมภีร์ธาตุบรรจบ ๓. คัมภีร์มหาโชตรัต ๔. คัมภีร์ธาตุวิวรณ์

๑๘. คำประพันธ์ในข้อใดมีสัมผัสสระ
 ๑. แรงโรคว่าแรงยา มิควรถือคือแรงกรรม
 ๒. รู้น้อยอย่าบังอาจ อย่ากล่าวความบังอาจอำ
 ๓. ต่างเนื้อก็ต่างยา จะชอบโรคอันแปรปรวน
 ๔. ทายโรคแต่โดยเดา ให้เชื่อถือในอาตมา
๑๙. คำประพันธ์ในข้อใดมีสัมผัสพยัญชนะมากที่สุด
 ๑. บางทีก็ยาชอบ แต่เคราะห์ครอบจึ่งหันหวน
 หายคลายแล้วทบทวน จะโทษยาก็ผิดที
 ๒. โมโหอย่าหลงเล่ห์ ด้วยกาเมมิจฉาใน
 พยาบาทแก่คนไข้ ทั้งผู้อื่นอันกล่าวกล
 ๓. อโนตัปปังบทบังคับ บาปที่ลับอย่าพึงทำ
 กลัวบาปแล้วจงจำ ทั้งที่แจ้งจงเว้นวาง
 ๔. เรียนรู้คัมภีร์ไสย สุขุมไว้อย่าแพร่งพราย
 ควรกล่าวจึ่งขยาย อย่ายื่นแก้วแก่วานร
๒๐. ข้อใด**ไม่มี**ความเปรียบ
 ๑. เมื่ออ่อนรักษาได้ แก่แล้วไซร้ยากนักหนา
 ไข้นั้นอุปมา เหมือนเพลิงป่าไหม้ลุกลาม
 ๒. อุทธัจจังอย่าอุทธัจ เห็นถนัดในโรคา
 ให้ตั้งตนดังพระยา ไกรสรราชเข้าราวี
 ๓. ถนอมทำแต่พอควร อย่าโดยด่วนเอาพลันหาย
 ผิโรคนั้นกลับกลาย จะเสียท่าด้วยผิดที
 ๔. บ้างรู้แต่ยากวาด เที่ยวอาดอาจไม่เกรงภัย
 โรคน้อยให้หนักไป ดังก่อกรรมให้ติดกาย